钦定古今图书集成/明伦汇编/官常典/第072卷 > 始安王遥光
## 钦定古今图书集成/明伦汇编/官常典/第072卷 > 始安王遥光

按《南齐书始安贞王传》：“贞王道生子凤，凤子遥光，字
元晖。生有躄疾，太祖谓不堪奉拜祭祀，欲封其弟。世
祖谏，乃以遥光袭爵。初为员外郎，转给事郎，太孙洗
马，转中书郎、豫章内史，不拜。高宗辅政，遥光好天文，
候道，密怀规赞。隆昌元年，除骁骑将军、冠军将军、南
东海太守，行南徐州事，仍除南彭城太守，将军如故。”
又除辅国将军、吴兴太守。高宗废郁林，又除冠军将
军、南蛮校尉、西平中郎长史、南郡太守。一岁之内频
五除，并不拜。是时高宗欲即位，诛赏诸事，唯遥光共
谋议。建武元年，以为持节、都督扬、南徐二州诸军事、
前将军、扬州刺史晋安王宝义为南徐州，遥光求解
督，见许。二年，进号抚军将军，加散骑常侍，给通幰车
鼓吹。遥光好吏事，称为分明，颇多惨害，足疾，不得同
朝例。常乘舆自望贤门入，每与上久清闲。言毕，上索
香火，明日必有所诛杀。上以亲近单少，憎忌高、武子
孙，欲并诛之。遥光计画参议，当以次施行。永泰元年，
即本位为大将军，给油络车。帝不豫，遥光数入侍疾。
帝渐甚，河东王铉等“七王一夕见杀，遥光意也。”帝崩，
遗诏加遥光侍中、中书令，给扶。永元元年，给班剑二
十人，即本号开府仪同三司。遥光既辅政，见少主即
位，潜与江祏兄弟谋自树立。弟遥欣在荆楚，拥兵居
上流，密相影响。遥光当据东府号令，使遥欣便星速
急下。潜谋将发，而遥欣病死，江祏被诛。东昏侯召遥
光入殿，告以祏罪。遥光惧，还省便阳狂号哭，自此称
疾，不复入台。先是，遥光行还入城，风飘仪伞出城外。
遥光弟遥昌先卒寿春，豫州部曲，皆归遥光。及遥欣
丧还，葬武进，停东府前渚，荆州众力送者甚盛。帝诛
江祏后，虑遥光不自安，欲转为司徒还第，召入喻旨。
遥光虑见杀，八月十二日晡时，收集二州部曲，于东
府门聚人众，街陌颇怪其异，莫知指趣也。遥光召亲
人丹阳丞刘沨及诸伧楚，欲以讨刘暄为名，夜遣数
百人破东冶出囚，尚方取仗。又召骁骑将军垣历生，
历生随信便至，劝遥光“令率城内兵夜攻台，辇荻烧
城门，公但乘舆随后，反掌可得。”遥光意疑不敢出。天
稍晓，遥光戎服出听事，停舆处分，上仗登城，行赏赐。
历生复劝出军，遥光不肯望。台内自有变，至日中，台
军稍至。尚书符遥光曰：“逆顺之数，皎然有征，于纪乱
常，刑兹罔赦。萧遥光宗室蚩庸，才行鄙薄，缇裙可望，
天路何阶？受遇自昔，恩加犹子，礼绝帝体，宠越皇季，
旗章车服，穷千乘之尊。”“隍爽闿逾百雉之制。及圣
后在天，亲受顾托，话言在耳，德音犹存。侮蔑天明，罔
畏不义。无君之心，履霜有日。遂乃称兵内犯，窃发京
畿，自古巨衅，莫斯为甚。今便分命六师，弘宣九伐。皇
上当亲御戎轩，弘此庙略，信赏必罚，有如大江。”于是
戒严，曲赦京邑。领军萧坦之屯湘宫寺，镇军司马曹
虎屯清溪大桥，太子右卫率左兴盛屯东府东篱门，
众军围东城三面，烧司徒二府。遥光遣垣历生从西
门出战，台军屡北，杀军主桑天爱。初，遥光起兵，问谘
议参军萧畅，畅正色拒折不从。十五日，畅与抚军长
史沈昭略潜自南出，济淮还台，人情大沮。十六日，垣
历生从南门出战，因弃槊降曹虎军，虎命斩之。遥光
大怒，于床上自竦踊，使杀历生儿。其晚，台军射火箭
烧东北角楼，至夜城溃，遥光还小斋，帐中著衣帢坐，
秉烛自照，令人反拒，斋阁皆重关，左右并逾屋散出。
台军主刘国宝、时当伯等先入，遥光闻外兵至，吹灭
火，扶匐下床，军人排阁入，于暗中牵出斩首，时年三
十二。遥光未败，一夕，城内皆梦群蛇缘城四出，各各
共说之，咸以为异。台军入城，焚烧屋宇且尽，遥光府
佐司马端为掌书记，曹虎谓之曰：“君是贼否？”端曰：“仆
荷始安厚恩，今死甘心。”虎不杀，执送还台。徐世𢷋杀
之。刘沨遁走还家园，为人所杀。端，河内人；沨，南阳人，
事继母有孝行，弟溓，事沨亦谨。诏敛葬遥光尸，原其
诸子。追赠桑天爱辅国将军、梁州刺史。以江陵公宝
览为始安王，奉靖王后。永元二年，为持节、督湘州辅
国将军、湘州刺史。

按《南史》本传：太子不悦学，唯曼游是好。朝议令蔡仲
熊为太子讲礼，未半，遥光从容曰：“文义之士，此是士

嫌责。刘绘尝为笺云：“智不及葵。”亦以忤旨。既辅东昏，
潜结江祏。遥光幼时甚贞正，明帝倾意待之。东昏
为儿童时，明帝使与遥光共斋居止，呼遥光为安兄，
恩情甚至。及遥光诛后，东昏登旧宫《土山》，望东府，怆
然呼曰：“安兄。”乃呜咽，左右不忍视。见思如此。